Document ID: 32008D0074

SKLEP SVETA
z dne 9. oktobra 2007
o podpisu in začasni uporabi Dodatnega protokola k Sporazumu o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi zaradi upoštevanja pristopa Republike Bolgarije in Romunije k Evropski uniji
(2008/74/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka člena 300(2) in z drugim pododstavkom člena 300(3) Pogodbe,
ob upoštevanju Akta o pristopu iz leta 2006 in zlasti člena 6(2) Akta,
ob upoštevanju predloga Komisije,
ob upoštevanju naslednjega:
(1)
Sporazumu o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi (v nadaljnjem besedilu „STRS“) je bil podpisan 11. oktobra 1999 v Pretoriji. Sklenjen je bil 26. aprila 2004 (1).
(2)
Pogodba o pristopu Republike Bolgarije in Romunije k Evropski uniji (v nadaljnjem besedilu „Pogodba o pristopu iz leta 2005“) je bila podpisana 25. aprila 2005 v Luxembourgu.
(3)
Svet je 23. oktobra 2006 pooblastil Komisijo, da se v imenu Evropske skupnosti in njenih držav članic pogaja z Republiko Južno Afriko o Dodatnem protokolu k STRS zaradi upoštevanja pristopa dveh novih držav članic k Evropski uniji.
(4)
Pogajanja so se zaključila v zadovoljstvo Komisije.
(5)
Dodatni protokol bi bilo treba podpisati v imenu Evropske skupnosti in njenih držav članic, s pridržkom njegove morebitne poznejše sklenitve. Dodatni protokol bi bilo treba do zaključka ustreznih postopkov za njegovo formalno sklenitev začasno uporabljati -
SKLENIL:
Člen 1
Podpis Dodatnega protokola k Sporazumu o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi zaradi upoštevanja pristopa Republike Bolgarije in Romunije k Evropski uniji se odobri v imenu Skupnosti, s pridržkom sklepa Sveta o njegovi sklenitvi.
Besedilo Dodatnega protokola je priloženo temu sklepu.
Člen 2
Predsednik Sveta je pooblaščen, da imenuje osebo(-e), pooblaščeno(-e) za podpis Dodatnega protokola k Sporazumu o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi zaradi upoštevanja pristopa Republike Bolgarije in Romunije k Evropski uniji v imenu Skupnosti in njenih držav članic, s pridržkom njegove sklenitve.
Člen 3
Evropska skupnost in njene države članice od 1. januarja 2007 začasno uporabljajo določbe Dodatnega protokola, s pridržkom njegove morebitne poznejše sklenitve.
V Luxembourgu, 9. oktobra 2007

Labels: 18
3
15
5